تورکیه-‌نین خاریجی ایشلر ناظیری مولود چاووش اوغلو امریکانین نیویورک شهرینده داوام ائدن بیرلشمیش میللت‌لر تشکیلاتی‌نین 74-جو عمومی ایجلاسی چرچیوه‌سینده کئچیریلن موختلیف تدبیرلرده ایشتیراک ائدیب.
ایلک اولا‌راق گونئی - دوغو آوروپا امکداش‌لیغی سوره جی خاریجی ایشلر ناظیرلری غیری-رسمی توپلانتی‌سینا قاتیلان مولود چاووش اوغلو تویتردن "بالکان‌لاردا بولگه سل امکداش‌لیق و هم رای‌لیک اهمیت داشیییر. گونئی –دوغو آوروپا امکداش‌لیغی سوره جی بولگه اؤلکه‌لری آراسیندا امکداش‌لیغی گوجلندیریر" مئساژینی پایلاشیب.
داها سونرا تروریزمله موباریزه قلوبال فورومونون 10-جو ناظیرلر ییغینجاغیندا ایشتیراک ائدن چاووش اوغلو بو موضوع دا تویترده فیکرینی پای‌لاشا‌راق یازیب: "بو توپلانتیدا موختلیف ترور تشکیلات‌لاری‌نین هوجوم‌لارینا هدف اولان بیر اؤلکه اولا‌راق، اولوسلار آراسی توپلومون ترور تشکیلات‌لاری آراسیندا فرق قویماماسی لازیم اولدوغونو وورغولادیق".
تورکیه‌نین خاریجی ایشلر ناظیری نیویورک شهرینده داوام ائدن بیرلشمیش میللت‌لر تشکیلاتی‌نین 74-جو عمومی ایجلاسی چرچیوه‌سینده ایسلام امکداش‌لیق تشکیلاتی جامو و کشمیر تماس قروپونون توپلانتی‌سیندا دا ایشتیراک ائدیب.
